Lav et referat af nedenstående tekst:

Tekst:
Hun gik helt til Højesteret - og tabte igen. Men selv om myndighederne aldrig har påtaget sig ansvaret for, at Jonna Ørskovs søn - Jens Arne Ørskov - døde i politiets varetægt en juniaften i 2002, har sagen alligevel haft store følger såvel politisk som retsligt. Nyt politiklagesystem, slut med at lægge anholdte på maven, advokat til pårørende, bedre adgang til dokumenter og flere andre ting. - Jeg er glad for, at der er kommet nogle ændringer, der kan hjælpe andre mennesker fremover. - Det her er ikke bare en sag om, at jeg kæmper for min døde søn. Jeg kæmper for resten af Danmark, siger Jonna Ørskov, der regner med at tage sagen til Den Europæiske Menneskerettighedsdomstol i Strasbourg. - I Højesteret gav to af dommerne mig ret i, at det, der foregik den aften, ikke var i orden. Og det er første gang i alle årene, at nogen har gjort det, siger Jonna Ørskov med henvisning til de mange redegørelser fra Statsadvokatens og Rigsadvokatens side samt nederlaget i landsretten sidste år.

Referat:
Jens Arne Ørskovs død i 2002 har ændret flere love og procedurer. Det skriver Nordjyske.